|  |
| --- |
| **individuálny TEST ŠTÁTNEJ POMOCI****pre žiadosti predkladané v rámci výzvy 09I02-03-V01****Transformačné a inovačné konzorciá** |
| Krátky názov projektu[[1]](#footnote-2) |  |
| Skrátený názov subjektu[[2]](#footnote-3) |  |
| **zaradenie subjektu** |
| 1. Je posudzovaný subjekt *organizáciou venujúcou sa výskumu a šíreniu poznatkov* alebo *výskumnou organizáciou*?
 | Vyberte položku. |
| *.........**V prípade odpovede „áno“, t.j. testovaný subjekt je organizáciou venujúcou sa výskumu a šíreniu poznatkov alebo výskumnou organizáciou podľa bodu 16 písm. ff) Rámca[[3]](#footnote-4), uveďte hlavnú činnosť posudzovaného subjektu a:*1. *odkaz na webové sídlo alebo*
2. *k žiadosti priložte sken dokumentu (a tu uveďte názov dokumentu, resp. prílohy žiadosti pre jej ľahšiu identifikáciu na účely tohto testu), napr. internej smernice, zakladateľskej listiny, resp. iného dokumentu,*

*z ktorého je uvedené zrejmé a prejdite na otázku č. 2.**V prípade odpovede „nie“, prejdite na otázku č. 2. Doplňujúce informácie sa v tomto prípade neuvádzajú.* |
| **PODPORA NEHOSPODÁRSKEJ ČINNOSTI** |
| 1. Je možné všetky činnosti posudzovaného subjektu, zahrnuté do predloženého projektu, kvalifikovať ako činnosti nehospodárskeho charakteru[[4]](#footnote-5) v zmysle pravidiel štátnej pomoci?
 | Vyberte položku. |
| *.........**V prípade odpovede „****áno****“ na túto otázku spolu s odpoveďou „áno“ na predchádzajúcu otázku, uveďte* ***odôvodnenie nehospodárskeho charakteru*** *opierajúc sa o kapitolu 2.1.1 Rámca.**V prípade odpovede „áno“ na túto otázku spolu s odpoveďou „****nie****“ na predchádzajúcu otázku, uveďte* ***odôvodnenie nehospodárskeho charakteru*** *opierajúc sa o kapitolu 2. Oznámenia Komisie o pojme štátna pomoc[[5]](#footnote-6).**Ak projekt (v časti realizovanej subjektom vypĺňajúcim tento test) zahŕňa aj investície do (zriadenia novej alebo modernizácie existujúcej) výskumnej infraštruktúry* ***výlučne*** *využívanej na nehospodárske účely:*1. *identifikujte infraštruktúru (stručné označenie a opis z čoho pozostáva)*
2. *popíšte, na aké nehospodárske aktivity bude táto infraštruktúra využívaná*

*Ak projekt (v časti realizovanej subjektom vypĺňajúcim tento test) zahŕňa aj investície do (zriadenia novej alebo modernizácie existujúcej) výskumnej infraštruktúry* ***takmer výlučne*** *využívanej na nehospodárske účely (pozri bližšie bod 21 Rámca):*1. *identifikujte infraštruktúru (stručné označenie a opis z čoho pozostáva)*
2. *vyčíslite ročnú kapacity infraštruktúry*
3. *opíšte spôsob, ako bola ročná kapacita infraštruktúry vypočítaná*
4. *popíšte, akým spôsobom bude táto infraštruktúra využívaná v rámci i mimo realizácie projektu, vrátane predpokladaného podielu využívania jej ročnej kapacity (počas celého obdobia jej ekonomickej životnosti – odpisovania majetku) na nehospodárske a hospodárske účely (do 20 % celoročnej kapacity).*
5. *popíšte, akým spôsobom sa zabezpečí, aby nedošlo k prekročeniu limitu (20 %) využitia ročnej kapacity na hospodárske účely.*

*Test je ukončený, všetky* ***aktivity*** *posudzovaného subjektu zahrnuté do projektu budú (po overení informácií uvedených v tomto teste a v žiadosti, vrátane jej ostatných príloh) v prípade, že bude projekt úspešný a so žiadateľom bude uzavretá zmluva o poskytnutí prostriedkov mechanizmu, financované v plnej miere (100 %) z prostriedkov POO.**V prípade odpovede „****nie****“, t.j. ak testovaný subjekt v rámci projektu:*1. *vykonáva len hospodárske činnosti (ide o podnik, ktorý výsledky projektu pretaví do svojej ekonomickej činnosti – ponuky tovarov a/alebo služieb na trhu) alebo*
2. *vykonáva okrem nehospodárskych činností aj* ***hospodárske*** *činnosti, uveďte, že „Činnosti nehospodárskeho charakteru sú zahrnuté do pracovných balíkov“ a číselné označenie pracovných balíkov, v ktorých sú zahrnuté nehospodárske činnosti a odôvodnenie ich nehospodárskeho charakteru ako v prípade odpovede „áno“ a/alebo*
3. *investuje do (zriadenia novej alebo modernizácie existujúcej) výskumnej infraštruktúry, ktorej plánované využitie na hospodársku činnosť prekročí 20 % jej ročnej kapacity, uveďte „Súčasťou projektu budú aj investície do výskumnej infraštruktúry, ktorá sa bude využívať na hospodárske účely v miere prevyšujúcej 20 % jej ročnej kapacity“*

*a prejdite na otázku č. 3.*  |
| **PODPORA HOSPODÁRSKEJ ČINNOSTI** |
| 1. Vykonáva testovaný subjekt v rámci projektu činnosti hospodárskeho charakteru?
 | Vyberte položku. |
| *.........**V prípade odpovede „áno“, uveďte číselné označenie pracovných balíkov, v ktorých sú zahrnuté hospodárske činnosti (vrátane investícií do výskumnej infraštruktúry, ktorá sa bude využívať na hospodárske účely v miere prevyšujúcej 20 % jej ročnej kapacity).**Zároveň (s výnimkou prípadu, ak jedinou „hospodárskou“ činnosťou sú investície do výskumnej infraštruktúry, ktorá sa bude využívať na hospodárske účely v miere prevyšujúcej 20 % jej ročnej kapacity) uveďte, či:*1. *„na realizácii projektu sa nepodieľajú iné podniky, ktoré spolu s testovaným subjektom tvoria jednu hospodársku jednotku“ alebo*
2. *„na realizácii projektu sa podieľajú aj iné podniky, ktoré spolu s testovaným subjektom tvoria jednu hospodársku jednotku“ a doplňte ich identifikáciu – skrátený názov z opisu projektu.*

*V prípade, že projekt zahŕňa (aj) investície (do zariadenia novej alebo modernizácie existujúcej) výskumnej infraštruktúry, ktorej miera využitia na hospodárske účely* ***prekračuje 20 %*** *jej celkovej ročnej kapacity (t.j. podlieha schéme štátnej pomoci):*1. *identifikujte infraštruktúru (stručné označenie a opis z čoho pozostáva)*
2. *vyčíslite ročnú kapacitu infraštruktúry*
3. *opíšte spôsob, ako bola ročná kapacita infraštruktúry vypočítaná*
4. *popíšte, akým spôsobom bude táto infraštruktúra využívaná v rámci i mimo realizácie projektu, vrátane predpokladaného podielu využívania jej ročnej kapacity (počas celého obdobia jej ekonomickej životnosti – odpisovania majetku) na nehospodárske a hospodárske účely*
5. *popíšte, akým spôsobom sa zabezpečí, aby nedošlo k prekročeniu plánovanej miery využitia ročnej kapacity výskumnej infraštruktúry na hospodárske účely (podľa bodu iv.).*

*Test je ukončený, aktivity zahrnuté do pracovných balíkov uvedených v tejto časti, musia byť v súlade so schémou štátnej pomoci. V prípade investícií do výskumnej infraštruktúry uvedenej v tejto časti, budú tieto investície v miere zodpovedajúcej plánovanému podielu využitia ročnej kapacity výskumnej infraštruktúry na hospodárske účely, spadať pod schému štátnej pomoci, zostávajúci podiel investície bude podporený mimo rozsahu pravidiel štátnej pomoci.* |

**Inštrukcie a vysvetlivky k formuláru**

Cieľom tohto zjednodušeného individuálneho testu je zaradenie aktivít každého subjektu, ktorý sa podieľa na realizácii projektu (vznikajú mu v súvislosti s realizáciou projektu náklady v súlade s podmienkami výzvy):

1. pod ***Schému štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR*** (v inštrukcii v teste sa používa len pojem „schéma štátnej pomoci“ (schéma je dostupná na [https://vaia.gov.sk/wp-content/uploads/2023/03/Schema\_SP
\_VVaI\_K9POO-SA.106633.pdf?csrt=3003162182056910973](https://vaia.gov.sk/wp-content/uploads/2023/03/Schema_SP_VVaI_K9POO-SA.106633.pdf?csrt=3003162182056910973)) a/alebo
2. mimo schémy štátnej pomoci,

čo má priamy dôsledok na vyčíslenie podielu prostriedkov mechanizmu poskytovaných na oprávnené náklady zahrnuté do projektu. V prípade, že bude projekt úspešný a so žiadateľom bude uzavretá zmluva o poskytnutí prostriedkov mechanizmu, činnosti zahrnuté do projektu podľa písm. b) budú financované v plnej miere (100 %) z prostriedkov mechanizmu, zatiaľ čo činnosti podľa písm. a) budú financované v miere zodpovedajúcej veľkostnej kategórii subjektu a typu činnosti (priemyselný výskum, experimentálny vývoj alebo investícia do výskumnej infraštruktúry). Pre konkrétne miery financovania (intenzity pomoci) pozri čl. K ods. 7 schémy štátnej pomoci alebo podmienku č. 5 vo výzve.

Kombinácia hospodárskych a nehospodárskych činností v jednom subjekte by sa mala spravidla vyskytovať len v prípadoch investícií do výskumnej infraštruktúry, ak výskumná organizácia plánuje túto infraštruktúru využívať na hospodárske účely v miere prevyšujúcej 20 % jej celkovej ročnej kapacity. Výskumná infraštruktúra financovaná v rámci projektu sa zahrnie do samostatného pracovného balíka alebo viacerých pracovných balíkov tak, aby v jednom pracovnom balíku nebola infraštruktúra:

1. nepodliehajúca schéme štátnej pomoci (t.j. na hospodársku činnosť je vyčlenených nie viac ako 20 % jej ročnej kapacity) a
2. podliehajúca schéme štátnej (t.j. na hospodársku činnosť je vyčlenených viac ako 20 % jej ročnej kapacity).

Doplňujúce informácie k odpovediam na jednotlivé otázky píšte, prosím, priam do prvého riadka, ktorý začína bodkami (tie, prosím, prepíšte). Inštrukcie nachádzajúce sa pod týmto riadkom bližšie definujú požiadavky na údaje, ktoré majú byť v danej časti uvedené. Po doplnení požadovaných údajov tieto inštrukcie vymažte. Zelenou farbou sú písané inštrukcie pre doplnenie informácií v prípade, že na konkrétnu otázku odpovedáte „áno“, naopak červenou, ak odpovedáte nie. Tak ako to vyplýva z prvého odseku tejto časti, test je potrebné predložiť **za každý jeden subjekt, ktorý sa podieľa na realizácii projektu.**

**Vysvetlenie vybraných pojmov**

***Hospodárska činnosť*** alebo ***činnosť hospodárskeho charakteru*** je každá činnosť, ktorá spočíva v ponuke tovarov a/alebo služieb na trhu. Pre bližšie informácie o zaradení činností medzi hospodárske, resp. nehospodárske pozri kapitolu 2.1.1 [Rámca](https://eur-lex.europa.eu/legal-content/SK/TXT/?uri=CELEX%3A52014XC0627%2801%29) a kapitolu 2 [Oznámenia o pojme štátna pomoc](https://eur-lex.europa.eu/legal-content/SK/TXT/PDF/?uri=CELEX:52016XC0719(05)&from=DE), resp. kapitolu 7, ktorá pojednáva o podmienkach, za splnenia ktorých investície do infraštruktúry nepodliehajú podmienkam štátnej pomoci.

***Hospodárska jednotka*** je skupina právne oddelených subjektov, ktoré majú kontrolné podiely a iné funkčné, hospodárske a organizačné prepojenia. Takáto skupina subjektov sa pre účely poskytovania štátnej pomoci považuje za relevantný podnik (príjemcu pomoci) na účely overenia kumulácie pomoci ako aj podmienky podniku v ťažkostiach.

***Organizácia venujúca sa výskumu a šíreniu poznatkov*** alebo ***výskumná organizácia* je subjekt** (ako sú univerzity alebo výskumné inštitúty, agentúry technologického transferu, sprostredkovatelia v oblasti inovácie, fyzické alebo virtuálne spolupracujúce subjekty zamerané na výskum) bez ohľadu na jeho právne postavenie (verejnoprávny alebo súkromnoprávny subjekt) alebo spôsob financovania**, ktorého hlavným cieľom je nezávisle vykonávať základný výskum, priemyselný výskum alebo experimentálny vývoj alebo vo veľkej miere šíriť výsledky takýchto činností prostredníctvom vyučovania, publikačnej činnosti alebo prenosu poznatkov.** Ak takýto subjekt vykonáva aj hospodárske činnosti, musia sa financovanie, náklady a príjmy spojené s takýmito hospodárskymi činnosťami účtovať osobitne. Podniky, ktoré môžu rozhodujúcim spôsobom ovplyvňovať takýto subjekt, napríklad v postavení akcionárov alebo členov, nesmú mať prednostný prístup k výsledkom, ktoré dosiahol.

***Podnik*** je každý subjekt vykonávajúci hospodársku činnosť bez ohľadu na právne postavenie (verejná alebo súkromná povaha subjektu nemá vplyv na nato, či subjekt má alebo nemá postavenie podniku), spôsob financovania a bez ohľadu na to, či dosahuje zisk. Podnikom sú aj subjekty neziskového sektora, napr. občianske združenia, neziskové organizácie, združenia právnických osôb, aj vysoké školy, výskumné inštitúcie (aj verejné výskumné inštitúcie), ak vykonávajú hospodársku činnosť. Subjekt vykonávajúci hospodárske aj nehospodárske činnosti sa pokladá za podnik len v súvislosti s vykonávaním hospodárskej činnosti za predpokladu, že tieto dva druhy činností a ich náklady, financovanie a príjmy možno jasne oddeliť. Výdavky a príjmy spojené s hospodárskymi činnosťami sa musia účtovať osobitne, aby sa zabránilo krížovej dotácii hospodárskej činnosti.

***Projekt*** v rámci tejto výzvy môže zahŕňať činnosti patriace do jednej alebo viacerých kategórií výskumu a vývoja a ktorá má splniť nedeliteľnú úlohu presného hospodárskeho, vedeckého alebo technického charakteru s jasne vopred vymedzenými cieľmi. Projekt tvorí spravidla viacero pracovných balíkov, činností alebo služieb a zahŕňa jasné ciele, činnosti, ktoré sa majú vykonať na dosiahnutie týchto cieľov (vrátane ich očakávaných nákladov), a konkrétne výstupy ako základ na posúdenie výsledkov týchto činností a ich porovnanie s príslušnými cieľmi. Keď nie je možné jasne od seba oddeliť dva alebo viaceré projekty, najmä ak tieto projekty nemajú samostatne vyhliadky na technologický úspech, považujú sa za jediný projekt

1. Uveďte krátky názov projektu z formulára žiadosti [↑](#footnote-ref-2)
2. Uveďte skrátený názov subjektu, ktorý ste uviedli do tabuľky s identifikáciou subjektov podieľajúcich sa na realizácii projektu v opise projektu [↑](#footnote-ref-3)
3. Oznámenie Komisie (2014/C 198/01): Rámec pre štátnu pomoc na výskum, vývoj a inovácie;

<https://eur-lex.europa.eu/legal-content/SK/TXT/?uri=CELEX%3A52014XC0627%2801%29> [↑](#footnote-ref-4)
4. Pre účely tohto testu sa pod činnosťou nehospodárskeho charakteru (rozumej činnosťou, mimo rozsahu pravidiel štátnej pomoci podľa bodu 207 Oznámenia Komisie o pojme štátne pomoc) rozumie aj investícia do výskumnej infraštruktúry, ktorá má byť takmer výlučne využívaná na nehospodárske účely, t.j. ročná kapacita vyčlenená na sprievodnú hospodársku činnosť neprekročí 20 % celkovej ročnej kapacity predmetnej výskumnej infraštruktúry. [↑](#footnote-ref-5)
5. Oznámenie Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie

 https://eur-lex.europa.eu/legal-content/SK/TXT/PDF/?uri=CELEX:52016XC0719(05)&from=DE [↑](#footnote-ref-6)